title: Komisijos Įgyvendinimo Reglamentas (ES) 2019/1785 2019 m. spalio 18 d. kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Ragusano (SKVN))

text:
25.10.2019

                  LT

                  Europos Sąjungos oficialusis leidinys

                  L 272/136

         KOMISIJOS ĮGYVENDINIMO REGLAMENTAS (ES) 2019/1785
         2019 m. spalio 18 d.
         kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas („Ragusano“ (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Ragusano“, kuri įregistruota Komisijos reglamentu (EB) Nr. 1263/96 (2), specifikacijos pakeitimo paraišką;

                     (2)

                     remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje (3), kaip reikalaujama minėto reglamento 50 straipsnio 2 dalies a punkte;

                     (3)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Ragusano“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 18 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  1996 m. liepos 1 d. Komisijos reglamentas (EB) Nr. 1263/96, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 163, 1996 7 2, p. 19).

            (3)  OL C 216, 2019 6 27, p. 17.


title: Komisijos įgyvendinimo reglamentas (ES) 2019/1786 2019 m. spalio 23 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
25.10.2019

                  LT

                  Europos Sąjungos oficialusis leidinys

                  L 272/137

         KOMISIJOS ĮGYVENDINIMO REGLAMENTAS (ES) 2019/1786
         2019 m. spalio 23 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 23 d.

                  Komisijos vardu

                  Pirmininko pavedimu

               Jerzy PLEWA

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 136,2

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 231,2
                                 210,6
                                 244,8
                                 236,9

                                 21
                                 27
                                 17
                                 19

                                 AR
                                 BR
                                 CL
                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 272,1

                                 4

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: Komisijos įgyvendinimo reglamentas (ES) 2020/502 2020 m. balandžio 6 d. dėl tam tikrų prekybos politikos priemonių, susijusių su tam tikrais Jungtinių Amerikos Valstijų kilmės produktais

text:
7.4.2020

                  LT

                  Europos Sąjungos oficialusis leidinys

                  L 109/10

         KOMISIJOS ĮGYVENDINIMO REGLAMENTAS (ES) 2020/502
         2020 m. balandžio 6 d.
         dėl tam tikrų prekybos politikos priemonių, susijusių su tam tikrais Jungtinių Amerikos Valstijų kilmės produktais
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 654/2014 dėl Europos Sąjungos teisių taikyti tarptautines prekybos taisykles ir užtikrinti šių taisyklių vykdymą (1), ypač į jo 4 straipsnio 1 dalį,
         kadangi:

                     (1)

                     2020 m. sausio 24 d. Jungtinės Amerikos Valstijos (toliau – Jungtinės Valstijos) patvirtino apsaugos priemones – neribotam laikotarpiui nuo 2020 m. vasario 8 d. padidino tam tikriems importuojamiems išvestiniams aliuminio ir plieno produktams taikomus tarifus;

                     (2)

                     nepaisant to, kad Jungtinės Valstijos šias priemones apibūdina kaip saugumo priemones, iš esmės jos yra apsaugos priemonės. Jas sudaro taisomieji veiksmai, kurie trikdo iš Pasaulio prekybos organizacijos (toliau – PPO) steigimo sutarties kylančią nuolaidų ir prievolių pusiausvyrą ir riboja importą, siekiant apsaugoti vidaus pramonę nuo užsienio konkurencijos, kad būtų užtikrintas tos pramonės komercinis klestėjimas. 1994 m. Bendrojo susitarimo dėl muitų tarifų ir prekybos (GATT 1994) saugumo išimtys netaikomos tokioms apsaugos priemonėms ir jų nepateisina, be to, jos neturi poveikio teisei iš naujo subalansuoti pagal atitinkamas PPO steigimo sutarties nuostatas;

                     (3)

                     PPO susitarimas dėl apsaugos priemonių numato kiekvienos eksportuojančios narės, kuriai taikoma apsaugos priemonė, teisę sustabdyti iš esmės lygiaverčių prievolių pagal GATT 1994 taikymą PPO narės, taikančios apsaugos priemonę, prekybai, jeigu tų šalių tarpusavio konsultacijų metu tinkamo sprendimo rasti nepavyksta ir PPO Prekybos prekėmis taryba neprieštarauja;

                     (4)

                     Jungtinių Valstijų ir Sąjungos konsultacijų metu, kaip numatyta PPO susitarimo dėl apsaugos priemonių 8 ir 12.3 straipsniuose, tinkamo sprendimo rasti nepavyko (2);

                     (5)

                     Sąjungos iš esmės lygiaverčių nuolaidų ar kitų prievolių sustabdymas turėtų įsigalioti praėjus 30 dienų po pranešimo apie tai Prekybos prekėmis tarybai, išskyrus atvejus, kai Prekybos prekėmis taryba tam nepritaria;

                     (6)

                     PPO steigimo sutartyje numatyta galimybė sustabdymo teise pasinaudoti a) nedelsiant, jei apsaugos priemonės nebuvo imtasi dėl absoliutaus importo padidėjimo arba ji neatitinka atitinkamų PPO steigimo sutarties nuostatų, arba b) pasibaigus trejų metų laikotarpiui nuo apsaugos priemonės taikymo pradžios;

                     (7)

                     Jungtinių Valstijų apsaugos priemonės gali turėti didelį neigiamą ekonominį poveikį susijusioms Sąjungos pramonės šakoms. Dėl jų labai sumažėtų atitinkamų Sąjungos išvestinių aliuminio ir plieno produktų eksportas į Jungtines Valstijas. Susijęs atitinkamų Sąjungos išvestinių aliuminio ir plieno produktų importas į Jungtines Valstijas 2019 m. sudarė beveik 40 mln. EUR;

                     (8)

                     todėl prekybos nuolaidų tam tikriems produktams sustabdymas padidinant muitus tam tikriems į Sąjungą importuojamiems Jungtinių Valstijų kilmės produktams iki tokio lygio, kuris atspindi sumą, kuri būtų gauta taikant Jungtinių Valstijų muitus iš Sąjungos į Jungtines Valstijas importuojamiems atitinkamiems išvestiniams aliuminio ir plieno produktams, ir jos neviršija yra tinkamas iš esmės lygiaverčių prekybos nuolaidų taikymo sustabdymas pagal PPO susitarimą dėl apsaugos priemonių;

                     (9)

                     Komisija pasinaudoja teise iš naujo subalansuoti prekybos santykių su trečiosiomis šalimis nuolaidas pagal Reglamento (ES) Nr. 654/2014 4 straipsnio 1 dalį. Tinkami veiksmai – tai prekybos politikos priemonės, kurias turėtų sudaryti tarifų nuolaidų sustabdymas ir naujų arba didesnių muitų nustatymas;

                     (10)

                     rengdama ir pasirinkdama šias priemones, Komisija taikė objektyvius kriterijus pagal Reglamento (ES) Nr. 654/2014 4 straipsnio 2 dalies c punktą ir 4 straipsnio 3 dalį, įskaitant, kai taikytina, bet kokių priemonių proporcingumą, galimybes padėti Sąjungos pramonės šakoms, kurioms poveikio turi apsaugos priemonės, ir siekį kuo labiau sumažinti neigiamą ekonominį poveikį Sąjungai; pagal Reglamento (ES) Nr. 654/2014 9 straipsnį Komisija suinteresuotiesiems subjektams suteikė galimybę išreikšti savo nuomonę ir pateikti informacijos apie atitinkamus Sąjungos ekonominius interesus (3);

                     (11)

                     todėl Komisija užtikrino, kad papildomi muitai būtų proporcingi Jungtinių Valstijų apsaugos priemonių poveikiui ir nebūtų pernelyg dideli, kaip aprašyta (8), (16) ir (18) konstatuojamosiose dalyse;

                     (12)

                     be to, pasirinktos priemonės gali palengvinti padėtį Sąjungos plieno ir aliuminio pramonės šakoms, kurioms Jungtinių Valstijų apsaugos priemonės daro poveikį;

                     (13)

                     galiausiai, šios priemonės susijusios su importuojamais Jungtinių Valstijų kilmės produktais, nuo kurių tiekimo Sąjunga nėra iš esmės priklausoma. Taip kiek įmanoma išvengiama neigiamo poveikio įvairiems Sąjungos rinkos dalyviams, įskaitant vartotojus;

                     (14)

                     atsižvelgiant į (6) konstatuojamojoje dalyje aprašytus tvarkaraščio reikalavimus ir nesant (5) konstatuojamojoje dalyje nurodyto Prekybos prekėmis tarybos nepritarimo, papildomi muitai turėtų būti taikomi dviem etapais;

                     (15)

                     pirmuoju etapu 1 straipsnio 2 dalies a punkte išvardytiems importuojamiems produktams 20 % ir 7 % ad valorem muitai turėtų būti pradėti taikyti nuo 2020 m. gegužės 8 d. ir kol Jungtinės Valstijos produktams iš Sąjungos nustos taikyti savo apsaugos priemones;

                     (16)

                     bendra ad valorem muitų suma pirmuoju etapu atspindi Jungtinių Valstijų tarifų padidinimą 10 % ir 25 % iš Sąjungos į Jungtines Valstijas importuojamiems štampuotiems bamperiams iš aliuminio, kurie yra 8701–8705 pozicijoms priskiriamos variklinių transporto priemonių dalys ir reikmenys, ir štampuotiems bamperiams iš plieno, kurie yra 8701–8705 pozicijoms priskiriami variklinių transporto priemonių dalys ir reikmenys (abiejų aprašymas pateiktas prie STS (4) kodo 8708 10 30), bei štampuotiems kėbulams iš aliuminio, skirtiems žemės ūkio reikmėms tinkantiems traktoriams, ir štampuotiems kėbulams iš plieno, skirtiems žemės ūkio reikmėms tinkantiems traktoriams (abiejų aprašymas pateiktas prie STS kodo 8708 29 21) (5) (2019 m. bendra Sąjungos importo į Jungtines Valstijas vertė – 19 mln. EUR). Tai produktai, kurių atžvilgiu Jungtinių Valstijų apsaugos priemonių buvo imtasi ne dėl absoliutaus importo padidėjimo;

                     (17)

                     antruoju etapu 1 straipsnio 2 dalies b punkte išvardytiems importuojamiems produktams taip pat turėtų būti nustatytas papildomas 4,4 % ad valorem muitas, taikomas nuo 2023 m. vasario 8 d. arba datos, kurią PPO Ginčų sprendimo taryba priima sprendimą, kad Jungtinių Valstijų apsaugos priemonės neatitinka atitinkamų PPO steigimo sutarties nuostatų, arba PPO Ginčų sprendimo tarybai pranešama apie tokį sprendimą, jei ši data yra ankstesnė, iki Jungtinių Valstijų apsaugos priemonių taikymo pabaigos;

                     (18)

                     antruoju etapu bendra ad valorem muitų suma atspindi iš Sąjungos į Jungtines Valstijas importuojamiems kitiems atitinkamiems produktams taikomo tarifo padidėjimą 10 % ir 25 % (6) (2019 m. bendra Sąjungos importo į Jungtines Valstijas vertė – 21 mln. EUR). Tai produktai, kurių atžvilgiu Jungtinių Valstijų apsaugos priemonių galėjo būti imtasi dėl absoliutaus importo padidėjimo;

                     (19)

                     Komisija gali iš dalies pakeisti šį reglamentą, kad būtų atsižvelgta į bet kokius Jungtinių Valstijų apsaugos priemonių pakeitimus, be kita ko, išbraukdama produktus ar bendroves;

                     (20)

                     šiuo reglamentu nedaromas poveikis Jungtinių Valstijų apsaugos priemonių atitikties atitinkamoms PPO steigimo sutarties nuostatoms klausimui;

                     (21)

                     atsižvelgiant į taikomus PPO terminus, tikslinga, kad šis aktas įsigaliotų jo paskelbimo Europos Sąjungos oficialiajame leidinyje dieną;

                     (22)

                     šiame reglamente nustatytos priemonės atitinka Europos Parlamento ir Tarybos reglamentu (ES) 2015/1843 įsteigto Prekybos kliūčių komiteto nuomonę (7),

               PRIĖMĖ ŠĮ REGLAMENTĄ:

            1 straipsnis

               1.   Komisija nedelsdama ir bet kuriuo atveju ne vėliau kaip 2020 m. balandžio 7 d. raštu praneša PPO Prekybos prekėmis tarybai apie tai, kad, Prekybos prekėmis tarybai neišreiškus nepritarimo, Sąjunga nuo 2020 m. gegužės 8 d. sustabdo importo muitų nuolaidų pagal GATT 1994 taikymą Jungtinių Valstijų prekybai 2 dalyje išvardytais produktais.

               2.   Todėl toliau išvardytiems į Sąjungą importuojamiems Jungtinių Amerikos Valstijų kilmės produktams Sąjunga taiko šiuos papildomus muitus:

                           a)

                           pirmuoju etapu papildomi 20 % ir 7 % ad valorem muitai nuo 2020 m. gegužės 8 d. taikomi šiems importuojamiems produktams:

                                       KN kodas  (8)

                                       Papildomas ad valorem muitas

                                       9613 80 00

                                       20 %

                                       3926 30 00

                                       7 %

                           b)

                           antruoju etapu papildomas 4,4 % ad valorem muitas taip pat taikomas šiam importuojamam produktui nuo:

                                       —

                                       2023 m. vasario 8 d. arba

                                       —

                                       penktos dienos po datos, kurią PPO Ginčų sprendimo taryba priima sprendimą, kad Jungtinių Valstijų apsaugos priemonės neatitinka atitinkamų PPO steigimo sutarties nuostatų, arba PPO Ginčų sprendimo tarybai pranešama apie tokį sprendimą, jei ši data yra ankstesnė. Pastaruoju atveju Komisija Europos Sąjungos oficialiajame leidinyje paskelbia pranešimą, kuriame nurodo tokio sprendimo priėmimo arba pranešimo apie jį datą:

                                                   KN kodas (9)

                                                   Papildomas ad valorem muitas

                                                   9504 40 00

                                                   4,4 %

            2 straipsnis
            1 straipsnyje nurodytus papildomus muitus Sąjunga taiko tiek laiko ir tokiu mastu, kiek Jungtinės Valstijos taiko arba iš naujo taiko apsaugos priemones taip, kad tai gali daryti poveikį Sąjungos produktams. Komisija Europos Sąjungos oficialiajame leidinyje paskelbia pranešimą, kuriame nurodo datą, kurią Jungtinės Valstijos nustoja taikyti apsaugos priemones.

            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 6 d.

                  Komisijos vardu

                  Pirmininkė

               Ursula VON DER LEYEN

            (1)  2014 m. gegužės 15 d. Europos Parlamento ir Tarybos reglamentas (ES) Nr. 654/2014 dėl Europos Sąjungos teisių taikyti tarptautines prekybos taisykles ir užtikrinti šių taisyklių vykdymą, kuriuo iš dalies keičiamas Tarybos reglamentas (EB) Nr. 3286/94, nustatantis Bendrijos procedūras bendros prekybos politikos srityje siekiant užtikrinti Bendrijos teisių pagal tarptautinės prekybos taisykles, visų pirma tas, kurios nustatytos Pasaulio prekybos organizacijoje, įgyvendinimą (OL L 189, 2014 6 27, p. 50).

            (2)  Sąjunga paprašė konsultacijų 2020 m. kovo 6 d. Susitarimas nepasiektas, o PPO apsaugos priemonių susitarimo 8 straipsnyje nurodytas 30 dienų laikotarpis konsultacijoms pasibaigė.

            (3)  https://trade.ec.europa.eu/consultations/index.cfm?consul_id=264.

            (4)  Jungtinių Amerikos Valstijų suderintų tarifų sąrašo kodai, kaip nurodyta 2020 m. sausio 24 d. Deklaracijoje Nr. 9980 „Išvestinių aliuminio gaminių ir išvestinių plieno gaminių importo į Jungtines Valstijas koregavimas“ ir jos prieduose, Federalinio registro 85 tomas, Nr. 19, 2020 m. sausio 29 d. (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (5)  Produktai, nurodyti 2020 m. sausio 24 d. Deklaracijoje Nr. 9980 „Išvestinių aliuminio gaminių ir išvestinių plieno gaminių importo į Jungtines Valstijas koregavimas“ ir jos prieduose, Federalinio registro 85 tomas, Nr. 19, 2020 m. sausio 29 d. (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (6)  Produktai, nurodyti 2020 m. sausio 24 d. Deklaracijoje Nr. 9980 „Išvestinių aliuminio gaminių ir išvestinių plieno gaminių importo į Jungtines Valstijas koregavimas“, Federalinio registro 85 tomas, Nr. 19, 2020 m. sausio 29 d. (https://www.whitehouse.gov/presidential-actions/proclamation-adjusting-imports-derivative-aluminum-articles-derivative-steel-articles-united-states/).

            (7)  2015 m. spalio 6 d. Europos Parlamento ir Tarybos reglamentas (ES) 2015/1843, kuriuo nustatomos Sąjungos procedūros bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Sąjungos teisių įgyvendinimą (OL L 272, 2015 10 16, p. 1).

            (8)  Šie nomenklatūros kodai – tai kodai, nurodyti Kombinuotojoje nomenklatūroje, apibrėžtoje 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1–675) 1 straipsnio 2 dalyje ir pateiktoje jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais, įskaitant paskutinius pakeitimus, padarytus 2019 m. spalio 9 d. Komisijos įgyvendinimo reglamentu (ES) 2019/1776, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 280, 2019 10 31, p. 1);

            (9)  Šie nomenklatūros kodai – tai kodai, nurodyti Kombinuotojoje nomenklatūroje, apibrėžtoje 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1–675) 1 straipsnio 2 dalyje ir pateiktoje jo I priede, kurie galioja šio reglamento paskelbimo metu ir mutatis mutandis su pakeitimais, padarytais vėlesniais teisės aktais, įskaitant paskutinius pakeitimus, padarytus 2019 m. spalio 9 d. Komisijos įgyvendinimo reglamentu (ES) 2019/1776, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 280, 2019 10 31, p. 1).


title: Komisijos įgyvendinimo reglamentas (ES) 2020/879 2020 m. birželio 23 d. kuriuo dėl konkrečių nuostatų, kuriomis pagal Europos kaimynystės priemonę finansuojamų tarpvalstybinio bendradarbiavimo programų įgyvendinimo nuostatos suderinamos su konkrečiomis reagavimo į COVID-19 pandemiją priemonėmis, iš dalies keičiamas Įgyvendinimo reglamentas (ES) Nr. 897/2014

text:
26.6.2020

                  LT

                  Europos Sąjungos oficialusis leidinys

                  L 203/59

         KOMISIJOS ĮGYVENDINIMO REGLAMENTAS (ES) 2020/879
         2020 m. birželio 23 d.
         kuriuo dėl konkrečių nuostatų, kuriomis pagal Europos kaimynystės priemonę finansuojamų tarpvalstybinio bendradarbiavimo programų įgyvendinimo nuostatos suderinamos su konkrečiomis reagavimo į COVID-19 pandemiją priemonėmis, iš dalies keičiamas Įgyvendinimo reglamentas (ES) Nr. 897/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 232/2014, kuriuo sukuriama Europos kaimynystės priemonė (1), ypač į jo 12 straipsnio 1 dalį,
         atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 236/2014, kuriuo nustatomos bendros Sąjungos išorės veiksmų finansavimo priemonių įgyvendinimo taisyklės ir procedūros (2), ypač į jo 6 straipsnio 2 dalį,
         kadangi:

                     (1)

                     COVID-19 pandemija turi beprecedentį poveikį tarpvalstybinio bendradarbiavimo programų įgyvendinimui tiek pagal Europos kaimynystės priemonę, tiek pagal Europos teritorinio bendradarbiavimo (ETB) tikslą laikantis Komisijos įgyvendinimo reglamento (ES) Nr. 897/2014 (3). Į šias išskirtines aplinkybes reikia reaguoti konkrečiomis priemonėmis, kurios padėtų pagal Europos kaimynystės priemonę vykdomoms tarpvalstybinio bendradarbiavimo programoms lanksčiai ir veiksmingai prisidėti prie sparčiai atsirandančių poreikių tenkinimo labiausiai paveiktuose sektoriuose, tokiuose kaip sveikatos priežiūros, verslo (įskaitant mažąsias ir vidutines įmones) ir darbo rinkos, ir skatinti socialinį ir ekonominį atsigavimą teritorijose, kuriose vykdomos programos;

                     (2)

                     priemonės, panašios į nustatytąsias Europos Parlamento ir Tarybos reglamentais (ES) 2020/460 (4) ir (ES) 2020/558 (5), kurios šiuo metu taikomos tarpvalstybinio bendradarbiavimo programoms pagal ETB tikslą, turėtų būti taikomos tarpvalstybinio bendradarbiavimo programoms pagal Europos kaimynystės priemonę;

                     (3)

                     siekiant sumažinti dalyvaujančių šalių arba ES paramos gavėjų biudžeto išlaidas, kylančias COVID-19 pandemijos sąlygomis, bendro finansavimo taisyklė netaikoma Sąjungos įnašui, susijusiam su patirtomis ir padengtomis išlaidomis, įtrauktomis į apskaitos metų, prasidedančių 2020 m. liepos 1 d. ir pasibaigiančių 2021 m. birželio 30 d., programos metines sąskaitas;

                     (4)

                     dėl užsitęsusio vėlavimo programavimo laikotarpio pradžioje ir dėl COVID-19 pandemijos dar labiau sulėtėjusio projektų įgyvendinimo visų sutarčių, išskyrus jau sudarytas sutartis dėl didelių infrastruktūros projektų, pasirašymo terminas – 2021 m. gruodžio 31 d. – turėtų būti pratęstas dar vienais metais – iki 2022 m. gruodžio 31 d. Dėl tų pačių priežasčių negalima tikėtis, kad pagal programas finansuojama projektų veikla bus užbaigta 2022 m. gruodžio 31 d. Todėl šis terminas turėtų būti pratęstas dar vienais metais – iki 2023 m. gruodžio 31 d.;

                     (5)

                     dalyvaujančiose šalyse įgyvendinamos skirtingos pandemijos valdymo priemonės, todėl audito institucijoms tam tikrą laikotarpį gali būti sunku arba net neįmanoma atlikti auditų vietoje ir taikyti statistinį imties sudarymo metodą. Todėl apskaitos metais nuo 2019 m. liepos 1 d. iki 2020 m. birželio 30 d. audito institucijoms turėtų būti leidžiama taikyti nestatistinį imties sudarymo metodą;

                     (6)

                     išimtiniais atvejais ir tinkamai pagrindus COVID-19 pandemijos sąlygomis projektų sutartys gali būti sudaromos neskelbiant kvietimo teikti pasiūlymus. Procedūriniai veiksmai, kurių turi imtis Komisija, turėtų būti sutrumpinti nereikalaujant, kad Komisijai, kuri turi įvertinti projektą, būtų pateikiama išsami projekto paraiška;

                     (7)

                     Įgyvendinimo reglamente (ES) Nr. 897/2014 terminas „galutinės ataskaitos“ vartojamas dviem skirtingomis aplinkybėmis. Todėl tame įgyvendinimo reglamente turėtų būti aiškiai atskirtos programos galutinės ataskaitos ir su konkretaus projekto įgyvendinimu susijusios galutinės ataskaitos;

                     (8)

                     išimties tvarka išlaidos, kuriomis stiprinami reagavimo į krizes pajėgumai COVID-19 pandemijos sąlygomis, turėtų būti laikomos tinkamomis finansuoti nuo 2020 m. vasario 1 d.;

                     (9)

                     priešingai nei Europos Parlamento ir Tarybos reglamento (ES) Nr. 1303/2013 (6) 65 straipsnio 2 dalyje, kurioje nustatyta, kad pagal ETB tikslą finansuojamų tarpvalstybinio bendradarbiavimo programų išlaidų tinkamumo finansuoti galutinė data yra 2023 m. gruodžio 31 d., Įgyvendinimo reglamente (ES) Nr. 897/2014 tokia su tarpvalstybinio bendradarbiavimo programų išlaidomis pagal Europos kaimynystės priemonę susijusi data nenustatyta, tačiau nustatyti tam tikri terminai, susiję su projekto ciklu ir projekto veikla. Siekiant užtikrinti Reglamento (ES) Nr. 1303/2013 ir Įgyvendinimo reglamento (ES) Nr. 897/2014 nuostatų nuoseklumą, abiejų rūšių tarpvalstybinio bendradarbiavimo programų įgyvendinimas turėtų būti kuo labiau suderintas. Tačiau, siekiant teisinio tikrumo, laikotarpis, kuriuo gali būti vykdoma su programos ir projektų užbaigimu susijusi veikla, t. y. nuo 2024 m. sausio 1 d. iki 2024 m. rugsėjo 30 d., neturėtų būti sutrumpintas. Todėl tikslinga, kad tokia veikla ir atitinkamos jos išlaidos nuo 2024 m. sausio 1 d. iki 2024 m. rugsėjo 30 d. ir toliau būtų laikomos tinkamomis finansuoti. Atsižvelgiant į šiuos laikotarpius, tikslinga programų vykdymo laikotarpį pratęsti vienais metais, t. y. iki 2025 m. gruodžio 31 d.;

                     (10)

                     siekiant dalyvaujančioms šalims užtikrinti teisinį tikrumą, tikslinga suderinti paskutinių apskaitos metų ir programos užbaigimo konkrečią tvarką ir procedūras su nuostatomis, taikomomis tarpvalstybinio bendradarbiavimo programoms pagal ETB tikslą. Be to, turėtų būti leidžiama visapusiškai naudotis Sąjungos įnašu vykdant tarpvalstybinio bendradarbiavimo programas pagal Europos kaimynystės priemonę, kad būtų galima pasinaudoti papildomu lankstumu apskaičiuojant galutinio likučio apmokėjimą programavimo laikotarpio pabaigoje;

                     (11)

                     atsižvelgiant į su COVID-19 pandemija susijusios padėties skubumą, tikslinga šiame reglamente numatytas priemones taikyti nedelsiant, todėl jis turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (12)

                     todėl Įgyvendinimo reglamentas (ES) Nr. 897/2014 turėtų būti atitinkamai iš dalies pakeistas;

                     (13)

                     šiame reglamente nustatytos priemonės atitinka Reglamentu (ES) Nr. 232/2014 įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 897/2014 iš dalies keičiamas taip:

                        1.

                        12 straipsnis papildomas šia 4 dalimi:

                           „4.   Nukrypstant nuo 1 ir 2 dalių ir laikantis 6 straipsnio 1 dalies, patirtoms ir padengtoms išlaidoms, įtrauktoms į apskaitos metų nuo 2020 m. liepos 1 d. iki 2021 m. birželio 30 d. programos metines sąskaitas, nereikalaujama Sąjungos įnašo bendro finansavimo.“

                        2.

                        15 straipsnyje žodžiai „2024 m. gruodžio 31 d.“ pakeičiami žodžiais „2025 m. gruodžio 31 d.“

                        3.

                        18 straipsnis iš dalies keičiamas taip:

                                    a)

                                    2 dalyje žodžiai „2021 m. gruodžio 31 d.“ pakeičiami žodžiais „2022 m. gruodžio 31 d.“;

                                    b)

                                    3 dalyje žodžiai „2022 m. gruodžio 31 d.“ pakeičiami žodžiais „2023 m. gruodžio 31 d.“

                        4.

                        19 straipsnio 1 dalis pakeičiama taip:

                           „1.   Nuo 2024 m. sausio 1 d. iki 2024 m. rugsėjo 30 d. gali būti vykdoma tik su paramos gavėjų vykdomų projektų užbaigimu pagal 48 straipsnio 2 dalies a punkto iii papunktį arba su programų, kurioms teikiama techninė parama, užbaigimu susijusi veikla.“

                        5.

                        28 straipsnyje įterpiama ši 1a dalis:

                           „1a.   1 dalies tikslais COVID-19 pandemija laikoma tinkamai pagrįstu atveju, kai audito institucija, remdamasi savo profesiniu vertinimu, apskaitos metais nuo 2019 m. liepos 1 d. iki 2020 m. birželio 30 d. gali taikyti nestatistinį imties sudarymo metodą.“

                        6.

                        41 straipsnis iš dalies keičiamas taip:

                                    a)

                                    1 dalyje įterpiamas šis c punktas:

                                                c)

                                                projektas įgyvendinamas siekiant stiprinti reagavimo į krizę pajėgumus COVID-19 pandemijos sąlygomis.“;

                                    b)

                                    įterpiama ši 4a dalis:

                                       „4a.   Nukrypstant nuo 4 dalyje nustatytos procedūros, projektus, kuriuos siūloma atrinkti neskelbiant kvietimo teikti pasiūlymus pagal 1 dalies c punktą, Komisija vertina remdamasi projekto santrauka. Komisija apie savo vertinimą valdymo institucijai praneša per du mėnesius nuo dokumento pateikimo dienos. Prireikus šis terminas gali būti pratęstas. Jei vertinimas neigiamas, Komisija valdymo institucijai praneša tokio sprendimo motyvus.“

                        7.

                        48 straipsnis iš dalies keičiamas taip:

                                    a)

                                    2 dalies ii ir iii papunkčiai pakeičiami taip:

                                                „ii)

                                                patirtos išlaidos turėtų būti padengtos prieš pateikiant galutines projekto ataskaitas. Išlaidos gali būti padengtos vėliau, jei jos įtraukiamos į galutinę ataskaitą, kurioje taip pat nurodoma numatyta mokėjimo atlikimo data;

                                                iii)

                                                išimtis taikoma su galutinėmis projekto ataskaitomis, įskaitant išlaidų patikrinimą, auditą ir galutinį projekto vertinimą, susijusioms išlaidoms, kurios gali būti patirtos pasibaigus projekto įgyvendinimo laikotarpiui;“;

                                    b)

                                    įterpiama ši 2a dalis:

                                       „2a.   Nepaisant 19 straipsnio 1 dalies, išlaidos laikomos netinkamomis finansuoti Sąjungos įnašu, jei jos padengtos po 2023 m. gruodžio 31 d.“;

                                    c)

                                    įterpiama ši 3a dalis:

                                       „3a.   „Nukrypstant nuo 3 dalies, projektų, kuriais stiprinami reagavimo į krizes pajėgumai COVID-19 pandemijos sąlygomis, išlaidos yra tinkamos finansuoti nuo 2020 m. vasario 1 d.“

                        8.

                        64 straipsnis pakeičiamas taip:

                           „64 straipsnis

                           Galutinio likučio apmokėjimas

                              1.   Valdymo institucija pateikia galutinio likučio apmokėjimo prašymą, prie kurio pridedami 68 straipsnyje ir 77 straipsnio 5 dalyje nurodyti dokumentai.

                              2.   Galutinis likutis apmokamas ne vėliau kaip iki vėlesniojo iš šių terminų: per tris mėnesius nuo paskutinių apskaitos metų sąskaitų užskaitymo arba per vieną mėnesį nuo galutinės įgyvendinimo ataskaitos gavimo dienos.

                              3.   Programos galutinio likučio apmokėjimas paskutiniais apskaitos metais gali ne daugiau kaip 10 % viršyti Sąjungos įnašą kiekvienam teminiam tikslui, kaip nustatyta programą patvirtinančiame Komisijos įgyvendinimo sprendime.
                              Sąjungos įnašas, apmokant galutinį likutį paskutiniais apskaitos metais, neviršija viso Sąjungos įnašo kiekvienai programai, kaip nustatyta programą patvirtinančiame Komisijos įgyvendinimo sprendime.“

                        9.

                        77 straipsnis iš dalies keičiamas taip:

                                    a)

                                    5 dalyje žodžiai „2024 m. rugsėjo 30 d.“ pakeičiami žodžiais „2025 m. vasario 15 d.“;

                                    b)

                                    pridedama ši 6 dalis:

                                       „6.   Atitinkamai valdymo institucijai pranešus, 1 ir 5 dalyse nurodytus terminus Komisija išimties tvarka gali pratęsti iki kovo 1 d.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 77, 2014 3 15, p. 27.

            (2)  OL L 77, 2014 3 15, p. 95.

            (3)  2014 m. rugpjūčio 18 d. Komisijos įgyvendinimo reglamentas (ES) Nr. 897/2014, kuriuo pagal Europos Parlamento ir Tarybos reglamentą (ES) Nr. 232/2014, kuriuo sukuriama Europos kaimynystės priemonė, nustatomos konkrečios finansuojamų tarpvalstybinio bendradarbiavimo programų įgyvendinimo nuostatos (OL L 244, 2014 8 19, p. 12).

            (4)  2020 m. kovo 30 d. Europos Parlamento ir Tarybos reglamentas (ES) 2020/460, kuriuo dėl konkrečių priemonių investicijoms į valstybių narių sveikatos priežiūros sistemas ir kitus jų ekonomikos sektorius sutelkti reaguojant į COVID-19 protrūkį iš dalies keičiami reglamentai (ES) Nr. 1301/2013, (ES) Nr. 1303/2013 ir (ES) Nr. 508/2014 (Atsako į koronaviruso grėsmę investicijų iniciatyva) (OL L 99, 2020 3 31, p. 5).

            (5)  2020 m. balandžio 23 d. Europos Parlamento ir Tarybos reglamentas (ES) 2020/558, kuriuo iš dalies keičiami reglamentai (ES) Nr. 1301/2013 ir (ES) Nr. 1303/2013, kiek tai susiję su konkrečiomis priemonėmis, kuriomis sudaromos išskirtinės lanksčios sąlygos naudoti Europos struktūrinių ir investicijų fondų lėšas reaguojant į COVID-19 protrūkį (OL L 130, 2020 4 24, p. 1).

            (6)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).


title: Komisijos įgyvendinimo reglamentas (ES) 2020/880 2020 m. birželio 24 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
26.6.2020

                  LT

                  Europos Sąjungos oficialusis leidinys

                  L 203/63

         KOMISIJOS ĮGYVENDINIMO REGLAMENTAS (ES) 2020/880
         2020 m. birželio 24 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     todėl Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad gavus atnaujintus duomenis ši priemonė būtų taikoma kuo greičiau, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 24 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR / 100 kg)

                                 3 straipsnyje nurodytas užstatas
                                 (EUR / 100 kg)

                                 Kilmės šalis  (1)

                                 0207 12 90

                                 Užšaldytos Gallus domesticus rūšies paukščių (vištų ir gaidžių) skerdenėlės, vadinamos „65 % viščiukas“

                                 136,1

                                 0

                                 AR

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 251,1
                                 189,6
                                 249,6
                                 240,9

                                 15
                                 35
                                 15
                                 18

                                 AR
                                 BR
                                 CL
                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 199,7

                                 26

                                 BR

               “

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: Komisijos įgyvendinimo reglamentas (ES) 2020/881 2020 m. birželio 25 d. kuriuo tenkinamas prašymas suteikti naujojo eksportuojančio gamintojo statusą taikant Įgyvendinimo reglamentu (ES) 2019/1198 importuojamiems Kinijos Liaudies Respublikos kilmės keraminiams stalo ir virtuvės reikmenims nustatytas galutines antidempingo priemones

text:
26.6.2020

                  LT

                  Europos Sąjungos oficialusis leidinys

                  L 203/65

         KOMISIJOS ĮGYVENDINIMO REGLAMENTAS (ES) 2020/881
         2020 m. birželio 25 d.
         kuriuo tenkinamas prašymas suteikti naujojo eksportuojančio gamintojo statusą taikant Įgyvendinimo reglamentu (ES) 2019/1198 importuojamiems Kinijos Liaudies Respublikos kilmės keraminiams stalo ir virtuvės reikmenims nustatytas galutines antidempingo priemones
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas),
         atsižvelgdama į 2019 m. liepos 12 d. Komisijos įgyvendinimo reglamentą (ES) 2019/1198, kuriuo, pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas (2) (toliau – pradinis reglamentas), ypač į jo 2 straipsnį,
         kadangi:
         A.   GALIOJANČIOS PRIEMONĖS

                     (1)

                     2013 m. gegužės 13 d. Tarybos įgyvendinimo reglamentu (ES) Nr. 412/2013 (3) Taryba į Sąjungą importuojamiems Kinijos Liaudies Respublikos (toliau – KLR) kilmės keraminiams stalo ir virtuvės reikmenims (toliau – nagrinėjamasis produktas) nustatė galutinį antidempingo muitą.

                     (2)

                     2019 m. liepos 12 d., atlikus priemonių galiojimo termino peržiūrą pagal pagrindinio reglamento 11 straipsnio 2 dalį, Įgyvendinimo reglamentu (ES) 2019/1198 Komisija pratęsė priemonių taikymą dar penkeriems metams.

                     (3)

                     2019 m. lapkričio 28 d., atlikus priemonių vengimo tyrimą pagal pagrindinio reglamento 13 straipsnio 3 dalį ir 14 straipsnio 5 dalį, Komisijos įgyvendinimo reglamentu (ES) 2019/2131 (4) Komisija iš dalies pakeitė Įgyvendinimo reglamentą (ES) 2019/1198.

                     (4)

                     Atliekant pradinį tyrimą pagal Reglamento (ES) 2016/1036 17 straipsnį tyrimui buvo atrinkti KLR eksportuojantys gamintojai.

                     (5)

                     Komisija atrinktų eksportuojančių gamintojų importuojamam nagrinėjamajam produktui nustatė 13,1–23,4 % individualias antidempingo muito normas. Neatrinktiems bendradarbiaujantiems eksportuojantiems gamintojams buvo nustatyta 17,9 % muito norma. Neatrinkti bendradarbiaujantys eksportuojantys gamintojai išvardyti Įgyvendinimo reglamento (ES) 2019/2131 I priede. Be to, iš KLR bendrovių, kurios apie save nepranešė arba nebendradarbiavo atliekant tyrimą, importuojamam nagrinėjamajam produktui nustatyta visai šaliai taikoma 36,1 % muito norma.

                     (6)

                     Pagal Įgyvendinimo reglamento (ES) 2019/1198 2 straipsnį Komisija gali pakeisti to reglamento I priedą ir naujam eksportuojančiam gamintojui nustatyti bendradarbiaujančioms bendrovėms, kurios nebuvo atrinktos ir kurioms nebuvo taikomas individualus režimas, taikomą muito normą, t. y. vidutinę svertinę 17,9 % dydžio muito normą, jeigu bet kuris naujas KLR eksportuojantis gamintojas pateikia Komisijai pakankamai įrodymų, kad jis:

                                 a)

                                 laikotarpiu, kurio duomenimis remtasi nustatant priemones, t. y. 2011 m. sausio 1 d. – 2011 m. gruodžio 31 d. (toliau – pradinis tiriamasis laikotarpis), neeksportavo į Sąjungą nagrinėjamojo produkto;

                                 b)

                                 nėra susijęs su jokiu KLR eksportuotoju ar gamintoju, kuriam taikomos pradiniu reglamentu nustatytos antidempingo priemonės, ir

                                 c)

                                 faktiškai nagrinėjamąjį produktą eksportavo į Sąjungą po pradinio tiriamojo laikotarpio arba turi neatšaukiamų sutartinių įsipareigojimų eksportuoti į Sąjungą didelį jo kiekį.

               B.   PRAŠYMAS SUTEIKTI NAUJOJO EKSPORTUOJANČIO GAMINTOJO STATUSĄ

                     (7)

                     Susijusių bendrovių „Huatai Ceramics Industry Limited“, Hunanas, Kinija ir „Kerun Ceramics Manufactory Ltd.“ grupė (toliau – „Huatai“ ir „Kerun“ arba pareiškėjas) pateikė Komisijai prašymą suteikti naujojo eksportuojančio gamintojo statusą ir atitinkamai joms nustatyti tyrimui neatrinktoms bendradarbiaujančioms KLR bendrovėms taikomą muito normą, t. y. 17,9 %. Pareiškėjas teigė, kad jis tenkino visas tris pradinio reglamento 2 straipsnyje nustatytas sąlygas.

                     (8)

                     Siekdama nustatyti, ar pareiškėjas tenkino pradinio reglamento 2 straipsnyje nustatytas naujojo eksportuojančiojo gamintojo statuso suteikimo sąlygas, Komisija pirmiausia pareiškėjui išsiuntė klausimyną ir paprašė pateikti įrodymų, kad jis tenkina naujojo eksportuojančiojo gamintojo statuso suteikimo sąlygas.

                     (9)

                     Išnagrinėjusi klausimyno atsakymą, Komisija paprašė papildomos informacijos ir patvirtinamųjų dokumentų, kuriuos pareiškėjas pateikė.

                     (10)

                     Komisija siekė patikrinti visą informaciją, kuri, jos nuomone, buvo reikalinga siekiant nustatyti, ar pareiškėjas tenkina naujojo eksportuojančiojo gamintojo statuso suteikimo sąlygas. Šiuo tikslu Komisija išnagrinėjo pareiškėjo klausimyno atsakymuose pateiktus įrodymus, naudodamasi įvairiomis internetinėmis duomenų bazėmis, įskaitant „Orbis“ (5) ir „Qichacha“ (6), ir sutikrindama bendrovės informaciją su ankstesnėse bylose pateikta informacija. Tuo pat metu Komisija taip pat pranešė Sąjungos pramonei apie pareiškėjo prašymą ir paragino ją prireikus pateikti pastabų. Sąjungos pramonė pastabų nepateikė.

               C.   PRAŠYMO ANALIZĖ

                     (11)

                     Dėl pradinio reglamento 2 straipsnio a punkte nustatytos sąlygos, kad pareiškėjas neeksportavo nagrinėjamojo produkto į Sąjungą tiriamuoju laikotarpiu, kurio duomenimis remtasi nustatant priemones, t. y. nuo 2011 m. sausio 1 d. iki 2011 m. gruodžio 31 d. (toliau – pradinis tiriamasis laikotarpis), Komisija nustatė, kad pareiškėjas iš tiesų per TL neeksportavo į ES. „Huatai“ įsteigta 2010 m. rugsėjo mėn. kaip keraminių reikmenų pardavėja vidaus rinkoje. Pagal jos įstatus matyti, kad ji neturėjo eksporto licencijos iki 2012 m. kovo mėn. ir negalėjo gaminti nagrinėjamojo produkto iki 2012 m. gruodžio mėn., t. y. po TL. „Kerun“ buvo įsteigta 2004 m. spalio mėn. Licenciją gaminti nagrinėjamąjį produktą ji gavo 2018 m. liepos mėn., o eksporto licenciją – 2019 m. gegužės mėn., t. y. abiem atvejais po TL. Todėl pareiškėjas tenkina šią sąlygą.

                     (12)

                     Dėl pradinio reglamento 2 straipsnio b punkte nustatytos sąlygos, kad pareiškėjas nėra susijęs su jokiais eksportuotojais ar gamintojais, kuriems taikomos pradiniu reglamentu nustatytos antidempingo priemonės, Komisija nustatė, kad pareiškėjas buvo susijęs su vienu iš pagrindinių jo pirkėjų, Malaizijos prekybos bendrove „Fluxline Trading SDN BHD“. Tačiau ši bendrovė nėra įsikūrusi KLR ir jai nebuvo taikomos pradiniu reglamentu nustatytos antidempingo priemonės. Kitų ryšių, kaip apibrėžta Komisijos įgyvendinimo reglamente (ES) 2015/2447 (7), nenustatyta. Todėl pareiškėjas tenkina šią sąlygą.

                     (13)

                     Dėl pradinio reglamento 2 straipsnio c punkte nustatytos sąlygos, kad pareiškėjas faktiškai eksportavo nagrinėjamąjį produktą į Sąjungą po pradinio tiriamojo laikotarpio arba turi neatšaukiamų sutartinių įsipareigojimų eksportuoti į Sąjungą didelį kiekį, Komisija nustatė, kad pareiškėjas į Sąjungą eksportavo 2019 m., taigi po pradinio tiriamojo laikotarpio. Pareiškėjas pateikė sąskaitas faktūras, pakuočių sąrašą, konosamentą ir mokėjimo kvitą už 2019 m. Austrijos bendrovės pateiktą užsakymą. Todėl pareiškėjas tenkina šią sąlygą.

                     (14)

                     Taigi pareiškėjas tenkina visas tris sąlygas, kad jam būtų suteiktas naujojo eksportuojančio gamintojo statusas, kaip nustatyta pradinio reglamento 2 straipsnyje, ir todėl prašymas turėtų būti priimtas. Todėl pareiškėjui turėtų būti taikomas 17,9 % antidempingo muitas, taikomas bendradarbiaujančioms bendrovėms, kurios nebuvo atrinktos per pradinį tyrimą.

               D.   FAKTŲ ATSKLEIDIMAS

                     (15)

                     Pareiškėjui ir Sąjungos pramonei buvo pranešta apie esminius faktus ir aplinkybes, kuriais remiantis nuspręsta, kad „Huatai Ceramics Industry Limited“, Hunanas, Kinija ir „Kerun Ceramics Manufactory Ltd.“ (toliau – „Huatai“ ir „Kerun“) tikslinga taikyti per pradinį tyrimą neatrinktoms bendradarbiaujančioms bendrovėms taikomą antidempingo muito normą.

                     (16)

                     Šalims buvo suteikta galimybė pateikti pastabų. Pastabų negauta.

                     (17)

                     Šis reglamentas atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Į neatrinktų bendradarbiaujančių bendrovių sąrašą, nustatytą 2019 m. liepos 12 d. Įgyvendinimo reglamente (ES) 2019/1198, ir konkrečiai į Įgyvendinimo reglamento (ES) 2019/1198 I priedą, įtraukiama ši bendrovė:

                        Bendrovė

                        Papildomas TARIC
                        kodas

                        „„Huatai Ceramics Industry Limited“, Hunanas, Kinija ir „Kerun Ceramics Manufactory Ltd.“

                        C551“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Šis reglamentas privalomas visas ir tiesiogiai taikomas visose valstybėse narėse.

            Priimta Briuselyje 2020 m. birželio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  OL L 189, 2019 7 15, p. 8.

            (3)  2013 m. gegužės 13 d. Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (OL L 131, 2013 5 15, p. 1).

            (4)  2019 m. lapkričio 28 d. Komisijos įgyvendinimo reglamentas (ES) 2019/2131, kuriuo iš dalies keičiamas Įgyvendinimo reglamentas (ES) 2019/1198, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas (OL L 321, 2019 12 12, p. 139).

            (5)  Duomenų bazė „Orbis“ yra pasaulinė įmonių informacijos teikėja, apimanti daugiau kaip 220 mln. įmonių visame pasaulyje. Joje daugiausia pateikiama standartizuota informacija apie privačias įmones ir įmonių struktūras.

            (6)  „Qichacha“ yra privati pelno siekianti Kinijos duomenų bazė, kuri vartotojams ir (arba) specialistams teikia verslo duomenis, informaciją apie kreditus ir Kinijoje įsikūrusių privačių ir valstybinių įmonių analizę.

            (7)  Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558), 127 straipsnį du asmenys laikomi susijusiais, jei tenkinama viena iš šių sąlygų: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį; h) jie yra vienos šeimos nariai. Asmenys, kurie versle yra susiję vienas su kitu tuo, kad vienas yra kito vienintelis agentas, vienintelis platintojas arba vienintelis koncesininkas, nepriklausomai nuo to, kaip jie apibūdinti, laikomi susijusiais tik tuo atveju, jeigu jie atitinka ankstesniame sakinyje nurodytus kriterijus.


title: Komisijos įgyvendinimo reglamentas (ES) 2020/882 2020 m. birželio 25 d. kuriuo tenkinamas prašymas suteikti naujojo eksportuojančio gamintojo statusą taikant Įgyvendinimo reglamentu (ES) 2019/1198 importuojamiems Kinijos Liaudies Respublikos kilmės keraminiams stalo ir virtuvės reikmenims nustatytas galutines antidempingo priemones

text:
26.6.2020

                  LT

                  Europos Sąjungos oficialusis leidinys

                  L 203/68

         KOMISIJOS ĮGYVENDINIMO REGLAMENTAS (ES) 2020/882
         2020 m. birželio 25 d.
         kuriuo tenkinamas prašymas suteikti naujojo eksportuojančio gamintojo statusą taikant Įgyvendinimo reglamentu (ES) 2019/1198 importuojamiems Kinijos Liaudies Respublikos kilmės keraminiams stalo ir virtuvės reikmenims nustatytas galutines antidempingo priemones
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas),
         atsižvelgdama į 2019 m. liepos 12 d. Komisijos įgyvendinimo reglamentą (ES) 2019/1198, kuriuo, pagal Reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas (2) (toliau – pradinis reglamentas), ypač į jo 2 straipsnį,
         kadangi:
         A.   GALIOJANČIOS PRIEMONĖS

                     (1)

                     2013 m. gegužės 13 d. Tarybos įgyvendinimo reglamentu (ES) Nr. 412/2013 (3) Taryba į Sąjungą importuojamiems Kinijos Liaudies Respublikos (toliau – KLR) kilmės keraminiams stalo ir virtuvės reikmenims (toliau – nagrinėjamasis produktas) nustatė galutinį antidempingo muitą.

                     (2)

                     2019 m. liepos 12 d., atlikus priemonių galiojimo termino peržiūrą pagal pagrindinio reglamento 11 straipsnio 2 dalį, Įgyvendinimo reglamentu (ES) 2019/1198 Komisija pratęsė priemonių taikymą dar penkeriems metams.

                     (3)

                     2019 m. lapkričio 28 d., atlikus priemonių vengimo tyrimą pagal pagrindinio reglamento 13 straipsnio 3 dalį ir 14 straipsnio 5 dalį, Komisijos įgyvendinimo reglamentu (ES) 2019/2131 (4) Komisija iš dalies pakeitė Įgyvendinimo reglamentą (ES) 2019/1198.

                     (4)

                     Atliekant pradinį tyrimą, pagal pagrindinio reglamento 17 straipsnį tyrimui buvo atrinkti KLR eksportuojantys gamintojai.

                     (5)

                     Komisija atrinktų eksportuojančių gamintojų importuojamam nagrinėjamajam produktui nustatė 13,1–23,4 % individualias antidempingo muito normas. Neatrinktiems bendradarbiaujantiems eksportuojantiems gamintojams buvo nustatyta 17,9 % muito norma. Neatrinkti bendradarbiaujantys eksportuojantys gamintojai išvardyti Reglamento (ES) 2019/2131 I priede. Be to, iš KLR bendrovių, kurios apie save nepranešė arba nebendradarbiavo atliekant tyrimą, importuojamam nagrinėjamajam produktui nustatyta visai šaliai taikoma 36,1 % muito norma.

                     (6)

                     Pagal pradinio reglamento 2 straipsnį Komisija gali pakeisti to reglamento I priedą ir naujam eksportuojančiam gamintojui nustatyti bendradarbiaujančioms bendrovėms, kurios nebuvo atrinktos ir kurioms nebuvo taikomas individualus režimas, taikomą muito normą, t. y. vidutinę svertinę 17,9 % dydžio muito normą, jeigu bet kuris naujas KLR eksportuojantis gamintojas pateikia Komisijai pakankamai įrodymų, kad jis:

                                 a)

                                 laikotarpiu, kurio duomenimis remtasi nustatant priemones, t. y. 2011 m. sausio 1 d. – 2011 m. gruodžio 31 d. (toliau – pradinis tiriamasis laikotarpis), neeksportavo į Sąjungą nagrinėjamojo produkto;

                                 b)

                                 nėra susijęs su jokiu KLR eksportuotoju ar gamintoju, kuriam taikomos pradiniu reglamentu nustatytos antidempingo priemonės, ir

                                 c)

                                 faktiškai nagrinėjamąjį produktą eksportavo į Sąjungą po pradinio tiriamojo laikotarpio arba turi neatšaukiamų sutartinių įsipareigojimų eksportuoti į Sąjungą didelį jo kiekį.

               B.   PRAŠYMAS SUTEIKTI NAUJOJO EKSPORTUOJANČIO GAMINTOJO STATUSĄ

                     (7)

                     Bendrovė „Hunan Huazhi Ceramic Co., Ltd.“ (toliau – „Huazhi“ arba pareiškėjas) pateikė Komisijai prašymą suteikti naujojo eksportuojančio gamintojo statusą ir atitinkamai jai nustatyti neatrinktoms bendradarbiaujančioms KLR bendrovėms taikomą muito normą, t. y. 17,9 %. Pareiškėjas teigė, kad jis tenkino visas tris pradinio reglamento 2 straipsnyje nustatytas sąlygas.

                     (8)

                     Siekdama nustatyti, ar pareiškėjas tenkino pradinio reglamento 2 straipsnyje nustatytas naujojo eksportuojančiojo gamintojo statuso suteikimo sąlygas, Komisija pirmiausia pareiškėjui išsiuntė klausimyną ir paprašė pateikti įrodymų, kad jis tenkina naujojo eksportuojančiojo gamintojo statuso suteikimo sąlygas.

                     (9)

                     Išnagrinėjusi klausimyno atsakymą, Komisija paprašė papildomos informacijos ir patvirtinamųjų dokumentų, kuriuos pareiškėjas pateikė.

                     (10)

                     Komisija siekė patikrinti visą informaciją, kuri, jos nuomone, buvo reikalinga siekiant nustatyti, ar pareiškėjas tenkina naujojo eksportuojančiojo gamintojo statuso suteikimo sąlygas. Šiuo tikslu Komisija išnagrinėjo pareiškėjo klausimyno atsakymuose pateiktus įrodymus, naudodamasi įvairiomis internetinėmis duomenų bazėmis, įskaitant „Orbis“ (5) ir „Qichacha“ (6), ir sutikrindama bendrovės informaciją su ankstesnėse bylose pateikta informacija. Tuo pat metu Komisija taip pat pranešė Sąjungos pramonei apie pareiškėjo prašymą ir paragino ją prireikus pateikti pastabų. Sąjungos pramonė pastabų nepateikė.

               C.   PRAŠYMO ANALIZĖ

                     (11)

                     Dėl pradinio reglamento 2 straipsnio a punkte nustatytos sąlygos, kad pareiškėjas neeksportavo nagrinėjamojo produkto į Sąjungą tiriamuoju laikotarpiu, kurio duomenimis remtasi nustatant priemones, t. y. 2011 m. sausio 1 d. – 2011 m. gruodžio 31 d. (toliau – pradinis tiriamasis laikotarpis), Komisija nustatė, kad pareiškėjas tuo metu neegzistavo kaip bendrovė. „Huazhi“ įstatai sudaryti 2013 m. spalio mėn., o verslo licencija išduota 2013 m. lapkričio mėn. Todėl pareiškėjas negalėjo eksportuoti nagrinėjamojo produkto į Sąjungą tiriamuoju laikotarpiu ir tenkino šią sąlygą.

                     (12)

                     Dėl pradinio reglamento 2 straipsnio b punkte nustatytos sąlygos, kad pareiškėjas nėra susijęs su jokiais eksportuotojais ar gamintojais, kuriems taikomos pradiniu reglamentu nustatytos antidempingo priemonės, Komisija nustatė, kad du „Huazhi“ akcininkai neturėjo jokių kitų akcijų. Nors vienas iš pagrindinių „Huazhi“ pirkėjų buvo Kinijos nagrinėjamojo produkto, kuriam taikomos antidempingo priemonės, gamintojas, nebuvo nustatyta jokio jų ryšio, kaip apibrėžta Komisijos įgyvendinimo reglamente (ES) 2015/2447 (7). Todėl pareiškėjas tenkina šią sąlygą.

                     (13)

                     Dėl pradinio reglamento 2 straipsnio c punkte nustatytos sąlygos, kad pareiškėjas faktiškai eksportavo nagrinėjamąjį produktą į Sąjungą po pradinio tiriamojo laikotarpio arba turi neatšaukiamų sutartinių įsipareigojimų eksportuoti į Sąjungą didelį kiekį, Komisija nustatė, kad pareiškėjas į Sąjungą eksportavo 2019 m., taigi po pradinio tiriamojo laikotarpio. Pareiškėjas pateikė sąskaitas faktūras, pakuočių sąrašą, konosamentą ir mokėjimo kvitą už 2019 m. Prancūzijos bendrovės pateiktą užsakymą. Todėl pareiškėjas tenkina šią sąlygą.

                     (14)

                     Taigi pareiškėjas tenkina visas tris sąlygas, kad jam būtų suteiktas naujojo eksportuojančio gamintojo statusas, kaip nustatyta pradinio reglamento 2 straipsnyje, ir todėl prašymas turėtų būti priimtas. Todėl pareiškėjui turėtų būti taikomas 17,9 % antidempingo muitas, taikomas bendradarbiaujančioms bendrovėms, kurios nebuvo atrinktos per pradinį tyrimą.

               D.   FAKTŲ ATSKLEIDIMAS

                     (15)

                     Pareiškėjui ir Sąjungos pramonei buvo pranešta apie esminius faktus ir aplinkybes, kuriais remiantis nuspręsta, kad „Hunan Huazhi Ceramic Co., Ltd.“ (toliau – „Huazhi“) tikslinga taikyti per pradinį tyrimą neatrinktoms bendradarbiaujančioms bendrovėms taikomą antidempingo muito normą.

                     (16)

                     Šalims buvo suteikta galimybė pateikti pastabų. Pastabų negauta.

                     (17)

                     Šis reglamentas atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Į neatrinktų bendradarbiaujančių bendrovių sąrašą, nustatytą Įgyvendinimo reglamente (ES) 2019/1198, ir konkrečiai į Įgyvendinimo reglamento (ES) 2019/1198 I priedą, įtraukiama ši bendrovė:

                        Bendrovė

                        Papildomas TARIC
                        kodas

                        Hunan Huazhi Ceramic Co., Ltd.

                        C550

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 25 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  OL L 189, 2019 7 15, p. 8.

            (3)  2013 m. gegužės 13 d. Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (OL L 131, 2013 5 15, p. 1).

            (4)  2019 m. lapkričio 28 d. Komisijos įgyvendinimo reglamentas (ES) 2019/2131, kuriuo iš dalies keičiamas Įgyvendinimo reglamentas (ES) 2019/1198, kuriuo, pagal Europos Parlamento ir Tarybos reglamento (ES) 2016/1036 11 straipsnio 2 dalį atlikus priemonių galiojimo termino peržiūrą, importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas (OL L 321, 2019 12 12, p. 139).

            (5)  Duomenų bazė „Orbis“ yra pasaulinė įmonių informacijos teikėja, apimanti daugiau kaip 220 mln. įmonių visame pasaulyje. Joje daugiausia pateikiama standartizuota informacija apie privačias įmones ir įmonių struktūras.

            (6)  „Qichacha“ yra privati pelno siekianti Kinijos duomenų bazė, kuri vartotojams ir (arba) specialistams teikia verslo duomenis, informaciją apie kreditus ir Kinijoje įsikūrusių privačių ir valstybinių įmonių analizę.

            (7)  Pagal 2015 m. lapkričio 24 d. Komisijos įgyvendinimo reglamento (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558), 127 straipsnį du asmenys laikomi susijusiais, jei tenkinama viena iš šių sąlygų: a) vienas iš jų yra kito asmens įmonės vadovas arba darbuotojas; b) jie yra juridiškai pripažinti verslo partneriai; c) jie yra darbdavys ir darbuotojas; d) trečiasis asmuo yra tiesioginis arba netiesioginis abiejų šių asmenų 5 % įstatinio kapitalo arba akcijų su balso teise savininkas, valdytojas arba turėtojas; e) vienas iš jų tiesiogiai arba netiesiogiai valdo kitą; f) abu šie asmenys tiesiogiai arba netiesiogiai yra valdomi trečiojo asmens; g) abu šie asmenys tiesiogiai arba netiesiogiai valdo trečiąjį asmenį; h) jie yra vienos šeimos nariai. Asmenys, kurie versle yra susiję vienas su kitu tuo, kad vienas yra kito vienintelis agentas, vienintelis platintojas arba vienintelis koncesininkas, nepriklausomai nuo to, kaip jie apibūdinti, laikomi susijusiais tik tuo atveju, jeigu jie atitinka ankstesniame sakinyje nurodytus kriterijus.


title: Tarybos įgyvendinimo reglamentas (ES) 2020/897 2020 m. birželio 29 d. kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje

text:
29.6.2020

                  LT

                  Europos Sąjungos oficialusis leidinys

                  LI 205/1

         TARYBOS ĮGYVENDINIMO REGLAMENTAS (ES) 2020/897
         2020 m. birželio 29 d.
         kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. lapkričio 13 d. Tarybos reglamentą (ES) 2017/2063 dėl ribojamųjų priemonių atsižvelgiant į padėtį Venesueloje (1), ypač į jo 17 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Reglamentą (ES) 2017/2063;

                     (2)

                     2019 m. gruodžio 21 d. Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) Sąjungos vardu paskelbė deklaraciją, kurioje nurodyta, kad Venesuelos Aukščiausiojo Teismo ir nepripažintos Steigiamosios Asamblėjos sprendimas panaikinti keturių Nacionalinės Asamblėjos narių Konstitucija garantuojamą parlamento nario imunitetą yra šiurkštus konstitucinių nuostatų, teisinės valstybės principo ir demokratinio valdžių padalijimo principo pažeidimas. Deklaracijoje aiškiai pareiškiama, kad Sąjunga toliau stebės padėtį, ir nurodoma, kad Sąjunga yra pasirengusi panaudoti turimas priemones demokratijai, teisinei valstybei ir žmogaus teisėms propaguoti, be kita ko, tikslines priemones, kuriomis nedaroma žalos Venesuelos žmonėms;

                     (3)

                     2020 m. sausio 9 d. vyriausiasis įgaliotinis Sąjungos vardu paskelbė deklaraciją, kurioje pareiškiama, kad naujausi veiksmai prieš vienintelį demokratiškai išrinktą Venesuelos organą – Nacionalinę Asamblėją, ir prieš daugelį jos narių, įskaitant Nacionalinės Asamblėjos pirmininką, dar labiau paaštrino Venesuelos krizę ir kad bandymai 2020 m. sausio 5 d. prievarta užkirsti kelią teisėtam Nacionalinės Asamblėjos direktorių valdybos rinkimų procesui ir jėgos naudojimas prieš jos pirmininką ir kelis įstatymų leidėjus siekiant sukliudyti jiems patekti į Nacionalinę Asamblėją yra visiškai nepriimtini. Toje deklaracijoje taip pat nurodoma, kad balsavimas, kurio metu buvo tariamai išrinktas Luisas Parra, buvo neteisėtas, nes nebuvo laikomasi nei teisinių procedūrų, nei demokratinių konstitucinių principų, ir kad Nacionalinės Asamblėjos nariai turi turėti galimybę naudotis savo parlamentiniais įgaliojimais, kuriuos jiems suteikė Venesuelos žmonės, nebauginami ir nepatirdami represijų. Be to, atsižvelgiant į šias sunkias veikas ir į sprendimus, kuriais kenkiama demokratijai, teisinei valstybei ir žmogaus teisėms, toje deklaracijoje pabrėžiama, kad Sąjunga yra pasirengusi pradėti darbą, kad asmenims, kurie prisideda pažeidžiant šiuos principus ir teises, būtų taikomos tikslinės priemonės;

                     (4)

                     2020 m. birželio 4 d. vyriausiasis įgaliotinis Sąjungos vardu paskelbė deklaraciją dėl pastarojo meto įvykių Venesueloje, įskaitant 2020 m. gegužės 26 d. Venesuelos Aukščiausiojo Teismo sprendimą, kuriuo Luisas Parra patvirtinamas Nacionalinės Asamblėjos pirmininku. Toje deklaracijoje pabrėžiama, jog Sąjunga mano, kad balsavimas, kurio metu buvo tariamai išrinktas Luisas Parra, buvo neteisėtas, nes nebuvo laikomasi nei teisinių procedūrų, nei demokratinių konstitucinių principų. Joje taip pat teigiama, kad dėl pastarojo meto įvykių dar labiau pagilėjo ilgalaikė institucinė ir politinė krizė Venesueloje ir dar labiau sumažėjo šalies demokratinė ir konstitucinė erdvė. Toje deklaracijoje pakartota Sąjungos pozicija, kad tvariai įveikti Venesuelos krizę galima tik vykdant sąžiningą ir įtraukų politinį procesą, ir pabrėžta, kad Sąjunga atmeta visų rūšių smurtą, įskaitant bet kokius karinius ar smurtinius išpuolius šalyje. Šiame kontekste Sąjunga pažymėjo, kad neseniai pasiektas nacionalinių subjektų susitarimas dėl humanitarinės pagalbos yra teigiamas žingsnis, ir pabrėžė, jog reikia, kad visos šalys konstruktyviai bendradarbiautų tam, kad būtų palengvintos dramatiškos Venesuelos žmonių kančios, kurias gilina COVID-19 pandemija;

                     (5)

                     šiomis aplinkybėmis ir atsižvelgiant į tai, kad padėtis Venesueloje tebėra sunki, vienuolika asmenų turėtų būti įtraukti į Reglamento (ES) 2017/2063 IV priedu nustatytą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą;

                     (6)

                     todėl Reglamento (ES) 2017/2063 IV priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/2063 IV priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 29 d.

                  Tarybos vardu

                  Pirmininkė

               A. METELKO-ZGOMBIĆ

            (1)  OL L 295, 2017 11 14, p. 21.

            PRIEDAS
            Reglamento (ES) 2017/2063 IV priedo fizinių ir juridinių asmenų, subjektų ir organizacijų sąrašas papildomas šiais įrašais:

                           Vardas, pavardė

                           Identifikavimo informacija

                           Įtraukimo į sąrašą priežastys

                           Įtraukimo į sąrašą data

                           „26.

                           José Adelino Ornelas Ferreira
                           Kiti vardai: Ornella Ferreira / Ornellas Ferreira

                           Gimimo data: 1964 m. gruodžio 14 d.
                           Gimimo vieta: Karakasas, Distrito Capital (Sostinės apygarda), Venesuela
                           Tapatybės kortelės numeris: V-7087964
                           Lytis: vyras

                           Nuo 2019 m. liepos 26 d. – Nacionalinės gynybos tarybos Generalinis sekretorius, buvęs Nacionalinės sostinės visuotinės strateginės gynybos regiono (REDI Capital) vadas, buvęs Venesuelos Bolivaro nacionalinių ginkluotųjų pajėgų operatyvinės ir strateginės vadovybės (CEOFANB) štabo vadas ir antrasis vadas. Eidamas šias pareigas, jis rėmė Venesuelos Vyriausybės veiksmus ir politiką, kurie kenkė demokratijai ir teisinei valstybei Venesueloje, ir sudarė palankesnes sąlygas jiems vykdyti. Atsakingas už šiurkščius žmogaus teisių pažeidimus ir pilietinės visuomenės bei demokratinės opozicijos represijas Venesueloje; jis, be kita ko, trukdė teikti humanitarinę pagalbą, o jo vadovaujami Bolivaro ginkluotųjų pajėgų (FANB) ir joms pavaldžių pajėgų, įskaitant Visuotinės strateginės gynybos regioną (REDI), Visuotinės gynybos operacijų zoną (ZODI) ir Bolivaro nacionalinę gvardiją, pareigūnai naudojo neproporcingai didelę jėgą.

                           2020 6 29

                           27.

                           Gladys del Valle Requena

                           Gimimo data: 1952 m. lapkričio 9 d.
                           Gimimo vieta: Puerto Santo, Sukrė, Venesuela
                           Tapatybės kortelės numeris: V-4114842
                           Lytis: moteris

                           Nepripažintos Nacionalinės steigiamosios asamblėjos (NSA) narė, nuo 2018 m. spalio 26 d. – antroji pirmininko pavaduotoja. Atlikdama vadovaujamą vaidmenį nepripažintoje NSA ji kenkė demokratijai ir teisinei valstybei Venesueloje, be kita ko, pasirašydama dekretą, kuriuo buvo panaikintas Venesuelos Nacionalinės Asamblėjos pirmininko Juano Guaidó imunitetas.

                           2020 6 29

                           28.

                           Tania Valentina Diaz González

                           Gimimo data: 1963 m. birželio 18 d.
                           Gimimo vieta: Karakasas, Distrito Capital (Sostinės apygarda), Venesuela
                           Tapatybės kortelės numeris: V-6432672
                           Lytis: moteris

                           Nepripažintos Nacionalinės steigiamosios asamblėjos (NSA) narė, nuo 2018 m. sausio 4 d. – pirmoji pirmininko pavaduotoja. Atlikdama vadovaujamą vaidmenį nepripažintoje NSA, ji kenkė demokratijai ir teisinei valstybei Venesueloje, be kita ko, pasirašydama dekretą, kuriuo buvo panaikintas Venesuelos Nacionalinės Asamblėjos pirmininko Juano Guaidó imunitetas.

                           2020 6 29

                           29.

                           Elvis Eduardo Hidrobo Amoroso

                           Gimimo data: 1963 m. rugpjūčio 4 d.
                           Gimimo vieta: Karakasas, Distrito Capital (Sostinės apygarda), Venesuela
                           Tapatybės kortelės numeris:V-7659695
                           Lytis: vyras

                           Nuo 2018 m. spalio 23 d. – nepripažintos Nacionalinės steigiamosios asamblėjos (NSA) vyriausiasis kontrolierius, buvęs pirmasis ir antrasis pirmininko pavaduotojas. Jo veiksmai kenkė demokratijai ir teisinei valstybei Venesueloje; jis, be kita ko, vadovavo nepripažintai NSA ir pasirašė „įstatymą prieš neapykantą“, pateisindamas teisėtai išrinkto opozicijos vadovo nušalinimą, ir uždraudė Juanui Guaidó eiti bet kokias valstybines pareigas.

                           2020 6 29

                           30.

                           Juan José Mendoza Jover

                           Gimimo data: 1969 m. kovo 11 d.
                           Gimimo vieta: Truchiljas, Venesuela
                           Adresas: Arnoldo Gabaldon, Candelaria, Edo. Trujillo
                           Tapatybės kortelės numeris: V-9499372
                           Lytis: vyras

                           Nuo 2017 m. vasario 24 d. – Venesuelos Aukščiausiojo Teisingumo Teismo (Tribunal Supremo de Justicia (TSJ)) pirmininko antrasis pavaduotojas ir TSJ konstitucinės kolegijos pirmininkas. Jo veiksmai kenkė demokratijai ir teisinei valstybei Venesueloje, be kita ko, jis per pastaruosius dvejus metus priėmė tam tikrus teismo sprendimus, kurie ribojo arba pažeidė demokratiškai išrinktos Venesuelos teisėkūros institucijos – Nacionalinės Asamblėjos – konstitucines galias.

                           2020 6 29

                           31.

                           Jorge Elieser Marquez Monsalve

                           Gimimo data: 1971 m. vasario 20 d.
                           Gimimo vieta: Karakasas, Venesuela
                           Tapatybės kortelės numeris: V-8714253
                           Lytis: vyras

                           Nuo 2017 m. rugpjūčio 7 d. – Nacionalinės telekomunikacijų komisijos (CONATEL) generalinis direktorius. Jo veiksmai kenkė demokratijai ir teisinei valstybei Venesueloje, be kita ko, dėl jų buvo labai apribotos Venesuelos žmonių teisės į laisvą spaudą, žodžio laisvę ir informacijos laisvę. Jis pasinaudojo specialiais CONATEL įgaliojimais, kad nutildytų režimo kritiką ir disidentus, blokuodamas ir filtruodamas interneto svetaines ir trikdydamas jų veiklą, taip pat panaikindamas galiojančias licencijas radijo ir televizijos stotims bei atsisakydamas suteikti naujas.

                           2020 6 29

                           32.

                           Farik Karin Mora Salcedo

                           Tapatybės kortelės numeris: V-8608523
                           Lytis: vyras

                           Venesuelos pirmojo specialiojo pirmosios instancijos teismo prokuroras, turintis biurą Karinės kontržvalgybos generaliniame direktorate (Dirección General de Contrainteligencia Militar (DGCIM)). Jo veiksmai kenkė demokratijai ir teisinei valstybei Venesueloje; jis, be kita ko, inicijavo baudžiamuosius persekiojimus dėl politinių motyvų, dėl to buvo savavališkai sulaikyti Nacionalinės Asamblėjos nariai ir kiti N. Maduro režimui oponuojantys pareigūnai.

                           2020 6 29

                           33.

                           Dinorah Yoselin Bustamante Puerta

                           Gimimo data: 1975 m. sausio 14 d.
                           Tapatybės kortelės numeris: V-10002096
                           Lytis: moteris

                           Venesuelos pirmojo specialiojo pirmosios instancijos teismo prokurorė, turinti biurą Karinės kontržvalgybos generaliniame direktorate (Dirección General de Contrainteligencia Militar (DGCIM)). Jos veiksmai kenkė demokratijai ir teisinei valstybei Venesueloje; ji, be kita ko, inicijavo baudžiamuosius persekiojimus dėl politinių motyvų, dėl to buvo savavališkai sulaikyti Nacionalinės Asamblėjos nariai ir kiti N. Maduro režimui oponuojantys pareigūnai.

                           2020 6 29

                           34.

                           Luis Eduardo Parra Rivero

                           Gimimo data: 1978 m. liepos 7 d.
                           Tapatybės kortelės numeris: V-14211633
                           Lytis: vyras

                           Nacionalinės asamblėjos narys, neteisėtai išrinktas jos pirmininku. Būdamas Nacionalinės Asamblėjos nariu, 2020 m. sausio 5 d. surežisavo savo išrinkimą Nacionalinės Asamblėjos pirmininku, taip kenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nebuvo pasiekta kvorumo. Todėl opozicijos nariai turėjo susirinkti ne Nacionalinės Asamblėjos patalpose, kad vėl išrinktų Juaną Guaidó Nacionalinės Asamblėjos pirmininku. Netrukus po surežisuotų Parra rinkimų, remiamų režimo politinės partijos (PSUV), L. Parra sulaukė N. Maduro ir nepripažintos Nacionalinės steigiamosios asamblėjos (NSA) sveikinimų.

                           2020 6 29

                           35.

                           Franklyn Leonardo Duarte

                           Gimimo data: 1977 m. gegužės 15 d.
                           Tapatybės kortelės numeris: V-3304045

                           Nacionalinės asamblėjos narys, neteisėtai išrinktas pirmuoju pirmininko pavaduotoju. Būdamas Nacionalinės Asamblėjos nariu, 2020 m. sausio 5 d. surežisavo savo išrinkimą Nacionalinės Asamblėjos pirmuoju pirmininko pavaduotoju, taip kenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nebuvo pasiekta kvorumo. Todėl opozicijos nariai turėjo susirinkti ne Nacionalinės Asamblėjos patalpose, kad vėl išrinktų Juaną Guaidó Nacionalinės Asamblėjos pirmininku. Netrukus po surežisuotų Duarte rinkimų, remiamų režimo politinės partijos (PSUV), Nacionalinės asamblėjos Direktorių valdybos išrinkimą pasveikino N. Maduro ir nepripažinta Nacionalinė steigiamoji asamblėja (NSA).

                           2020 6 29

                           36.

                           José Gregorio Noriega Figueroa

                           Gimimo data: 1969 m. vasario 21 d.
                           Tapatybės kortelės numeris: V-8348784
                           Lytis: vyras

                           Nacionalinės asamblėjos narys, neteisėtai išrinktas antruoju pirmininko pavaduotoju. Būdamas Nacionalinės Asamblėjos nariu, 2020 m. sausio 5 d. surežisavo savo išrinkimą Nacionalinės Asamblėjos antruoju pirmininko pavaduotoju, taip kenkdamas demokratijai ir teisinei valstybei Venesueloje. Rinkimų metu karinė policija blokavo įėjimą į Nacionalinės asamblėjos patalpas keliems parlamento nariams, dėl ko nebuvo pasiekta kvorumo. Todėl opozicijos nariai turėjo susirinkti ne Nacionalinės Asamblėjos patalpose, kad vėl išrinktų Juaną Guaidó Nacionalinės Asamblėjos pirmininku. Netrukus po surežisuotų Noriega rinkimų, remiamų režimo politinės partijos (PSUV), Nacionalinės asamblėjos Direktorių valdybos išrinkimą pasveikino N. Maduro ir nepripažinta Nacionalinė steigiamoji asamblėja (NSA).

                           2020 6 29“


title: Komisijos įgyvendinimo reglamentas (ES) 2020/890 2020 m. birželio 23 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Mele del Trentino“ (SGN))

text:
30.6.2020

                  LT

                  Europos Sąjungos oficialusis leidinys

                  L 206/1

         KOMISIJOS ĮGYVENDINIMO REGLAMENTAS (ES) 2020/890
         2020 m. birželio 23 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Mele del Trentino“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Mele del Trentino“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Mele del Trentino“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Mele del Trentino“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 23 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 72, 2020 3 5, p. 14.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: Komisijos įgyvendinimo reglamentas (ES) 2020/891 2020 m. birželio 26 d. kuriuo dėl konkrečių nuostatų, kuriomis pagal Pasirengimo narystei paramos priemonę (PNPP) finansuojamų tarpvalstybinio bendradarbiavimo programų įgyvendinimo nuostatos suderinamos su konkrečiomis reagavimo į COVID-19 pandemiją priemonėmis, iš dalies keičiamas Įgyvendinimo reglamentas (ES) Nr. 447/2014

text:
30.6.2020

                  LT

                  Europos Sąjungos oficialusis leidinys

                  L 206/3

         KOMISIJOS ĮGYVENDINIMO REGLAMENTAS (ES) 2020/891
         2020 m. birželio 26 d.
         kuriuo dėl konkrečių nuostatų, kuriomis pagal Pasirengimo narystei paramos priemonę (PNPP) finansuojamų tarpvalstybinio bendradarbiavimo programų įgyvendinimo nuostatos suderinamos su konkrečiomis reagavimo į COVID-19 pandemiją priemonėmis, iš dalies keičiamas Įgyvendinimo reglamentas (ES) Nr. 447/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 11 d. Europos Parlamento ir Tarybos reglamentą (ES) Nr. 231/2014, kuriuo nustatoma Pasirengimo narystei paramos priemonė (PNPP II) (1), ypač į jo 12 straipsnį,
         kadangi:

                     (1)

                     pagal Komisijos įgyvendinimo reglamento (ES) Nr. 447/2014 (2) 33 straipsnį taikomos Europos Parlamento ir Tarybos reglamentuose (ES) Nr. 1303/2013 (3) ir (ES) Nr. 1299/2013 (4) nustatytos Europos teritorinio bendradarbiavimo tikslui (ETB) taikytinos taisyklės;

                     (2)

                     tarpvalstybinio bendradarbiavimo programų įgyvendinimui tiek pagal Pasirengimo narystei paramos priemonę (PNPP II), tiek pagal ETB COVID-19 pandemijos padariniai turėjo beprecedentį poveikį. Dėl to susidarė išskirtinė padėtis, į kurią reikia reaguoti konkrečiomis priemonėmis. Šiomis priemonėmis turėtų būti sudarytos sąlygos pagal PNPP II vykdomomis tarpvalstybinio bendradarbiavimo programomis lanksčiai ir veiksmingai reaguoti į sparčiai atsirandančius poreikius labiausiai paveiktuose sektoriuose, pavyzdžiui, sveikatos priežiūros, verslo, įskaitant mažąsias ir vidutines įmones, ir darbo rinkos, taip skatinant socialinį ir ekonominį atsigavimą teritorijose, kuriose vykdomos programos;

                     (3)

                     Europos Parlamento ir Tarybos reglamentais (ES) 2020/460 (5) ir (ES) 2020/558 (6) nustatytos konkrečios priemonės taikomos pagal ETB vykdomoms tarpvalstybinio bendradarbiavimo programoms ir pagal PNPP II vykdomos tarpvalstybinio bendradarbiavimo programoms tiek, kiek Įgyvendinimo reglamento (ES) Nr. 447/2014 33–48 straipsniuose daroma nuoroda į nuostatas, iš dalies pakeistas reglamentais (ES) 2020/460 ir (ES) 2020/558. Tačiau taip pat tikslinga iš dalies pakeisti tam tikras Įgyvendinimo reglamento (ES) Nr. 447/2014 nuostatas, kurioms tos konkrečios priemonės netaikomos;

                     (4)

                     siekiant sumažinti valstybės biudžetui tenkančią reagavimo į COVID-19 pandemiją naštą, vadovaujančiosioms institucijoms turėtų būti suteikta išimtinė galimybė prašyti 2020–2021 ataskaitiniais metais taikyti 100 % bendro finansavimo normą, laikantis biudžeto asignavimų ir atsižvelgiant į turimas lėšas;

                     (5)

                     siekiant suteikti daugiau lankstumo kovoti su COVID-19 pandemija, valstybėms narėms turėtų būti suteikta galimybė lanksčiau įgyvendinti programas, o tarpvalstybinio bendradarbiavimo programų pakeitimams turėtų būti numatyta supaprastinta procedūra, dėl kurios nereikia Komisijos sprendimo. Informacija apie tokius pakeitimus, kuri turi būti pateikta Komisijai, turėtų būti patikslinta;

                     (6)

                     atsižvelgiant į tai, kad būtina skubiai reaguoti į padėtį, susidariusią dėl COVID-19 pandemijos, tikslinga sudaryti sąlygas nedelsiant taikyti šiame reglamente nustatytas priemones, todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

                     (7)

                     todėl Įgyvendinimo reglamentas (ES) Nr. 447/2014 turėtų būti atitinkamai iš dalies pakeistas;

                     (8)

                     šiame reglamente numatytos priemonės atitinka Reglamentu (ES) Nr. 231/2014 įsteigto PNPP II komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 447/2014 iš dalies keičiamas taip:

                        1)

                        28 straipsnyje įterpiama nauja 2A dalis:

                           „2A.   Nukrypstant nuo 2 dalies, vadovaujančiosios institucijos prašymu išlaidoms, deklaruotoms mokėjimo paraiškose ataskaitiniais metais, kurie prasideda 2020 m. liepos 1 d. ir baigiasi 2021 m. birželio 30 d., vienai ar daugiau prioritetinių krypčių gali būti taikoma 100 % bendro finansavimo norma.
                           Prašymas pakeisti bendro finansavimo normą teikiamas laikantis 31 straipsnio 5A dalyje nustatytos programų keitimo tvarkos ir prie jų pridedama pakeista programa. 100 % bendro finansavimo norma taikoma tik tuo atveju, jei Komisija patvirtina atitinkamą bendradarbiavimo programos pakeitimą prieš galutinės tarpinio mokėjimo paraiškos pateikimą pagal Reglamento (ES) Nr. 1303/2013 135 straipsnio 2 dalį.
                           Pirmą ataskaitinių metų, kurie prasideda 2021 m. liepos 1 d. ir baigiasi 2022 m. birželio 30 d., dieną bendro finansavimo norma automatiškai vėl tampa tokio dydžio, koks buvo tą dieną, kai Komisijai buvo pateiktas antroje pastraipoje nurodytas prašymas pakeisti bendro finansavimo normą.“;

                        2)

                        31 straipsnyje įterpiama nauja 5A dalis:

                           „5A.   Nukrypdama nuo 5 dalies nuostatų, tarpvalstybinio bendradarbiavimo programų pagal 27 straipsnio a punktą atveju vadovaujančioji institucija programavimo laikotarpiu gali perkelti iki 8 % prioriteto asignavimo nuo 2020 m. vasario 1 d. ir ne daugiau kaip 4 % programos biudžeto kitam to paties fondo tos pačios programos prioritetui. Tokie perkėlimai nedaro poveikio ankstesniems metams.
                           Jie laikomi nereikšmingais ir nereikalauja Komisijos sprendimo, kuriuo iš dalies keičiama programa. Tačiau jie turi atitikti visus reguliavimo reikalavimus ir turi būti iš anksto patvirtinti jungtinio stebėsenos komiteto. Valstybė narė Komisijai pateikia patikslintą finansavimo planą.
                           2 ir 3 dalys netaikomos programos pakeitimams pagal šią dalį.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 77, 2014 3 15, p. 11.

            (2)  2014 m. gegužės 2 d. Komisijos įgyvendinimo reglamentas (ES) Nr. 447/2014 dėl konkrečių 2014 m. kovo 11 d. Europos Parlamento ir Tarybos reglamento (ES) Nr. 231/2014, kuriuo nustatoma Pasirengimo narystei paramos priemonė (PNPP II), įgyvendinimo taisyklių (OL L 132, 2014 5 3, p. 32).

            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL L 347, 2013 12 20, p. 320).

            (4)  2013 m. gruodžio 17 d. Europos Parlamento ir Tarybos reglamentas (ES) Nr. 1299/2013 dėl konkrečių Europos regioninės plėtros fondo paramos Europos teritorinio bendradarbiavimo tikslui nuostatų (OL L 347, 2013 12 20, p. 259).

            (5)  2020 m. kovo 30 d. Europos Parlamento ir Tarybos reglamentas (ES) 2020/460, kuriuo dėl konkrečių priemonių investicijoms į valstybių narių sveikatos priežiūros sistemas ir kitus jų ekonomikos sektorius sutelkti reaguojant į COVID-19 protrūkį iš dalies keičiami reglamentai (ES) Nr. 1301/2013, (ES) Nr. 1303/2013 ir (ES) Nr. 508/2014 (Atsako į koronaviruso grėsmę investicijų iniciatyva) (OL L 99, 2020 3 31, p. 5).

            (6)  2020 m. balandžio 23 d. Europos Parlamento ir Tarybos reglamentas (ES) 2020/558, kuriuo iš dalies keičiami reglamentai (ES) Nr. 1301/2013 ir (ES) Nr. 1303/2013, kiek tai susiję su konkrečiomis priemonėmis, kuriomis sudaromos išskirtinės lanksčios sąlygos naudoti Europos struktūrinių ir investicijų fondų lėšas reaguojant į COVID-19 protrūkį (OL L 130, 2020 4 24, p. 1).